Skibet gennemførte i 1916-18 et togt gennem [[Atlanten]], [[Stillehavet]] og det [[Indiske ocean]], hvor hun opbragte og sænkede 14 handelsskibe, ligesom mindst 13 skibe blev sænket af [[sømine|miner]] udlagt af ''Wolf''. Efter at have opbragt fremmede handelsskibe bemægtigede ''Wolf'' sig det opbragte skibs last, herunder kul, men også råvarer i form af metaller, som var vigtige for den tyske krigsindsats. Handelsskibenes besætninger blev taget som krigsfanger og interneret på ''Wolf'' og det opbragte skib sænket. Under togtet, der var det længste, der blev gennemført af noget krigsskib under første verdenskrig, sænkede ''Wolf'' mindst 27 skibe med en samlet tonnage på ca. 110.000 tons. Efter togtet vendte hun tilbage til flådebasen i [[Kiel]] med et omfattende krigsbytte og adskillige [[krigsfange]]r.
Samfund Miljø_og_samfund Teknologi Klima